De viser en arroganse som svekker tilliten til dem

Koronasmittet tok båt til og fra Trondheim

Tolv nyheter på Netflix og HBO du bør få med deg i oktober

- Vi tåler en fest i ny og ne. Men det vi opplevde i fadderuken var ekstremt

- Det føles ikke bra å bli presset ut av sin egen bydel

PSV kan stille med fersk spiss til RBK-møtet: – Han vet hvordan man scorer mål

Mia (17) dropper klassefester til fordel for idretten: – Det har vært noen kjipe prioriteringer

Vi synes synd på alle dere som er avhengig av oss, men dette er den eneste måten vi kan si at nok er nok!

Norge må samarbeide med svenskene. Det må skytes langt flere ulv og bjørn

- Dette betyr utrolig mye for høsten vi nå går inn i

Koronasmittet tok båt til og fra Trondheim

Haaland med mål og assist, men Bayern München vant supercupen

Saken oppdateres.

Plassmangelen ved St. Olavs Hospital gjør at bare de mest alvorlig syke pasientene ble innlagt ved sykehuset i går.

Ved hele fire anledninger i år har St. Olavs Hospital bedt fastlegene om å ikke henvise pasienter til sykehuset så fremt det ikke er absolutt nødvendig.

Uforsvarlighet er lovbrudd

Elin Bakken, Pasient- og brukerombud i Sør-Trøndelag, reagerer nå sterkt på sykehusets manglende planlegging og kaller det et lovbrudd.

- De har en lovfestet plikt til å drive forsvarlig og den plikten bryter de nå. Det er ingen tvil om at dette er uansvarlig og det kan lede til situasjoner som kan medføre tap av liv, mener Elin Bakken.

Pasientombudet mener fastlegene nå blir satt i en fortvilet posisjon, fordi de blir usikre på om de får lagt inn pasienter som de mener er så alvorlig syk at de må ha en plass på sykehus.

Må ha tillit

- Det er veldig viktig å ta fastlegene på alvor i denne saken. Pasientene må kunne ha tillit til fastlegen sin og at de får hjelp ved St. Olavs Hospital når de er alvorlige syke, sier hun.

LES OGSÅ: Beklager, fullt

Hun registrerer med uro at sykehuset skylder på personalmangel.

- Det kan ikke gå foran forsvarlig drift av et sykehus. Ledelsen ved St. Olavs Hospital vet jo at det samme problemet gjentar seg hvert år, likevel har de ikke en alternativ plan for det. Dette er i hvert fall ikke tillitsvekkende, sier Elin Bakken.

Fagdirektør ved St. Olavs Hospital, Gudmund Marhaug, ønsker dialogen med pasientombudet velkommen. Han vil også berolige alle som har behov for en plass ved sykehuset.

- Alle pasienter som har behov for å legges inn på sykehus, blir lagt inn uansett når på året. Vi har tilstrekkelig personell til å ivareta våre tjenester om øyeblikkelig hjelp, sier Marhaug.

På sommeren har sykehuset lavere bemanning, og dermed redusers antall sengeplasser ved sykehuset.

- Vi må av og til gjøre noen prioriteringer. For eksempel har vi en del innleggelser direkte fra sykehjem der lege ikke har blitt konsulert på forhånd. Når vi har et relativt fullt sykehus, ønsker vi at undersøkelser blir gjort der i stedet, sier Marhaug.

- Vi er på riktige side av loven

Fagdirektøren mener plassmangelen ved sykehuset er overdrevet, og at de har god kommunikasjon både med kommunen og fastlegene. At St. Olavs Hospital bryter loven med sin praksis, avviser han.

- Vi er helt trygge på at vi er på den riktige siden. Vi rapporterer jevnlig om situasjonen til Helsetilsynet. De er i detalj klar over hvordan vi jobber, og vi har aldri fått denne type tilbakemelding, sier Marhaug.

Pasientombudet mener at sykehusledelsen må se hvilke strakstiltak de kan innføre. Hvis ikke St. Olavs Hospital selv klarer å løse opp i situasjonen må Helse Midt-Norge gjennom sitt overordnede ansvar gå inn i situasjonen og se om de kan foreta seg noe.

- For så klart kan vi ikke ha et sykehus som ikke kan ta i mot pasienter som trenger behandling, sier Elin Bakken, Pasient- og brukerombud i Sør-Trøndelag.